Ritratt: Kenneth Azzopardi  Riċetta ta' Kenneth Azzopardi Ingredjenti Għall-krema tal-kafè 150g gallettini sempliċi 4 mgħaref trab tal-kokotina 500g irkotta. 4 mgħaref likur tal-kafè mgħarfa u nofs icing sugar 200ml ħalib Għas-saffi tal-gallettini 300gr gallettini sempliċi 200ml ilma sħun 2 kuċċarini zokkor 4 kuċċarina instant coffee Għall-wiċċ 500g jogurt Grieg 2 kuċċarina icing sugar 1 mgħarfa likur tal-kafè 2 mgħaref lewż inkaljat biex iżejnu Metodu Farrak il-gallettini fil-proċessur tal-ikel sakemm isiru fini. Fi skutella separata żid l-irkotta, it-trab tal-kokotina, l-icing sugar u likur tal-kafè. Ħallat fi blender sakemm tkun krema, żid fil-gallettini mfarrka u ferra l-ħalib. Ħawwad sewwa u daħħal fil-friġġ għal siegħa. Ħallat il-kafè mal-ilma sħun u z-zokkor u ħallih jiksaħ. F'dixx rettangolari għatti l-bażi bil-gallettini. Xarrab il-gallettini bit-taħlita tal-kafè. Għatti l-gallettini b'saffi uniformi tal-krema tal-kafè. Irrepeti dan darbtejn oħra u spiċċa b'saff ta' gallettini mxarrba bil-likwidu tal-kafè. Għatti bi cling film u kessaħ fil-friġġ għal sagħtejn. Ħallat il-jogurt Grieg mal-icing sugar u l-likur tal-kafè. Il-wiċċ Għatti l-gateau bit-taħlita tal-jogurt u ferrex bil-lewż. Daħħal fil-friġġ sakemm tkun se sservi. Ritratt: Kenneth Azzopardi